CELEX: 22007D0462
Language: sl
Date: 2007-05-25 00:00:00
Title: 2007/462/ES: Sklep št. 3/2007 Sveta ministrov AKP-ES z dne 25. maja 2007 o spremembi Sklepa št. 3/2001 o dodelitvi sredstev iz 8. in 9. Evropskega razvojnega sklada Somaliji

5.7.2007   
            
            
               SL
            
            
               Uradni list Evropske unije
            
            
               L 175/36
            
         
      SKLEP št. 3/2007 SVETA MINISTROV AKP-ES
   z dne 25. maja 2007
   o spremembi Sklepa št. 3/2001 o dodelitvi sredstev iz 8. in 9. Evropskega razvojnega sklada Somaliji
   (2007/462/ES)
   SVET MINISTROV AKP-ES JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kakor je bil revidiran s Sporazumom (2) o spremembi Sporazuma o partnerstvu AKP-ES, podpisanim v Luxembourgu 25. junija 2005, ter zlasti člena 93(6) Sporazuma o partnerstvu AKP-ES,
   ob upoštevanju naslednjega:
   
               (1)
            
            
               V skladu s členom 93(6) Sporazuma o partnerstvu AKP-ES lahko Svet ministrov AKP-ES dodeli posebno podporo državam pogodbenicam AKP prejšnjih konvencij AKP-ES, ki v odsotnosti normalno vzpostavljenih vladnih institucij niso mogle podpisati ali ratificirati Sporazuma o partnerstvu AKP-ES. Ta podpora se lahko nanaša na vzpostavitev institucij ter dejavnosti v zvezi z gospodarskim in družbenim razvojem, ob posebnem upoštevanju potreb najbolj ranljivih slojev prebivalstva. Ta določba se uporablja za Somalijo.
            
         
               (2)
            
            
               S Sklepom št. 3/2001 z dne 20. decembra 2001 (3) je Svet ministrov AKP-ES dodelil znesek v višini 149 milijonov EUR iz 9. Evropskega razvojnega sklada (ERS) v korist Somalije za finančno in tehnično sodelovanje. Funkcija nacionalnega odredbodajalca za načrtovanje in izvajanje te dodelitve sredstev je bila zaupana glavnemu odredbodajalcu ERS.
            
         
               (3)
            
            
               V skladu s členom 3(5) Priloge IV k Sporazumu o partnerstvu AKP-ES lahko Skupnost določeni državi dodeli več sredstev in tako upošteva posebne potrebe ali izredne dosežke.
            
         
               (4)
            
            
               V skladu s členom 5(2) navedene Priloge IV se lahko v izrednih okoliščinah, navedenih v določbah o humanitarni in nujni pomoči, izvede pregled. Glede na ugotovitve ad hoc pregleda programa sodelovanja s Somalijo so v okviru 9. ERS potrebna dodatna sredstva, da se do začetka veljavnosti 10. ERS zagotovi nadaljnja podpora prebivalcem Somalije –
            
         SKLENIL:
   Člen 1
   V Sklep št. 3/2001 Sveta ministrov AKP-ES se vstavi naslednji člen:
   
      „Člen 3a
      Na podlagi ugotovitev ad hoc pregleda se v korist Somalije za finančno in tehnično sodelovanje dodeli dodatni znesek v višini 36 144 798 EUR iz sredstev 9. ERS za dolgoročni razvoj iz odstavka 3(a) Finančnega protokola iz Priloge I k Sporazumu o partnerstvu AKP-ES.“
   
   Člen 2
   Ta sklep začne veljati na dan sprejetja.
   
      V Bruslju, 25. maja 2007
      
         
            Za Svet ministrov AKP-ES
         
         
            Predsednik
         
         Mohlabi K. TSEKOA
         
      
   
   
      (1)  UL L 317, 15.12.2000, str. 3.
   
      (2)  UL L 209, 11.8.2005, str. 27. Sporazum, ki se začasno uporablja na podlagi Sklepa št. 5/2005 (UL L 287, 28.10.2005, str. 1).
   
      (3)  UL L 56, 27.2.2002, str. 23.